Søndag eftermiddag er der sket et færdselsuheld på Høvejen ved Hvorupgårdsvej. Høvejen er i den forbindelse spærret fra rundkørslen og frem til Voerbjergvej. - Det er firehjulstrækker, der kører op i anden bil. Der er ingen personer, der er i livsfare, men der er lettere personskader, siger vagtchef ved Nordjyllands Politi Poul Badsberg. Ifølge vagtchefen er oprydningsarbejdet færdigt omkring 16:30, og så kan der igen åbnes op for gennemkørsel. Politiet kan endnu ikke sige noget om, hvad der forsagede ulykken.

Referat:
Færdselsuheld spærrer i øjeblikket Høvejen ved Voerbjergvej og Thisted Landevej.